དངོས་གནས་བཤད་ན།བཞུད་ཚར་བའི་དུས་སྐབས་དག་སླར་ཡང་ཚེས་སྲིད་དམ།ཉི་མ་སེར་བོ་ནུབ་ཕྱོགས་ནས་འཕགས་ཏེ་ཤར་ཕྱོགས་སུ་ཡིབ་སྲིད་དམ།སྔར་བསྒྲུབས་པའི་ནོར་འཆུག་མཐའ་དག་ད་ལྟ་ནོར་བཅོས་དང་དག་སེལ་བྱ་ཐུབ་བམ།ཁ་སང་གི་རྨ་ཁ་ཟབ་པོ་དེ་རིང་ཡང་དག་པར་སོར་ཆུད་ནུས་སམ།བདག་ནི་སྔོན་མ་ལས་ཀྱང་ལོ་ན་ཇེ་གཞོན་དུ་འགྱུར་ཐབས་ཡོད་དམ།འདི་ལྟར།སྨྲ་སྒོར་བུད་ཚར་བའི་སྐད་ཆ་བཙོག་པའི་རིགས།ཤུགས་ཀྱིས་གཞུས་ཤོར་བའི་ཁུ་ཚུར་གྱི་རྡུང་རྡེག་སོགས།ཁ་སང་གི་དུས་སུ་སྡུག་བསྔལ་བར་བཟོས་པ་ཐམས་ཅད་སླར་མི་བཀོན་པར་འགྱུར་རམ།དེ་ནི་དཔེ་མི་སྲིད།འདས་ཟིན་པའི་བྱ་སྤྱོད་ཐམས་ཅད་ནི་གཏན་དུ་རྫོགས་ཚར་བས།བདག་གིས་དེ་དག་བསྐྱར་དུ་དྲན་དགོས་དོན་མི་འདུག